CELEX: 52020PC0960
Language: da
Date: 2020-10-09
Title: Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Unions Solidaritetsfond med henblik på at yde bistand til Kroatien og Polen i forbindelse med en naturkatastrofe og til udbetaling af forskud til Kroatien, Tyskland, Grækenland, Ungarn, Irland, Portugal og Spanien i forbindelse med en folkesundhedskrise

EUROPA-KOMMISSIONEN
            Bruxelles, den 9.10.2020
            COM(2020) 960 final
            2020/0299(BUD)
            Forslag til
            EUROPA-PARLAMENTETS OG RÅDETS AFGØRELSE 
            om anvendelse af Den Europæiske Unions Solidaritetsfond med henblik på at yde bistand til Kroatien og Polen i forbindelse med en naturkatastrofe og til udbetaling af forskud til Kroatien, Tyskland, Grækenland, Ungarn, Irland, Portugal og Spanien i forbindelse med en folkesundhedskrise
            
               
         
         
            
               BEGRUNDELSE
            
            
               1.Baggrund for forslaget
            
            
               Denne afgørelse vedrører anvendelsen af et beløb på 823 548 633 EUR fra Den Europæiske Unions Solidaritetsfond (i det følgende benævnt "Solidaritetsfonden") i overensstemmelse med Rådets forordning (EF) nr. 2012/2002
                  1
                (i det følgende benævnt "forordningen") med henblik på at yde bistand til Kroatien og Polen efter de naturkatastrofer, der ramte disse lande i løbet af 2020, samt til udbetaling af forskud til syv medlemsstater (Kroatien, Tyskland, Grækenland, Ungarn, Irland, Portugal og Spanien) som reaktion på den større folkesundhedskrise forårsaget af covid-19-pandemien i begyndelsen af 2020. Afgørelsen om anvendelsen af disse midler ledsages af forslag til ændringsbudget (FÆB) nr. 9/2020
                  2
               , hvori det foreslås at opføre de nødvendige forpligtelses- og betalingsbevillinger på det almindelige budget for 2020. 
            
            
               2.Oplysninger og betingelser
            
            
               2.1Kroatien — et jordskælv, der ramte byen Zagreb og regionerne Zagreb og Krapinsko-Zagorska i marts 2020
            
            
               (1)Republikken Kroatien (i det følgende benævnt "Kroatien") indsendte den 10. juni 2020 en ansøgning om et bidrag fra Solidaritetsfonden til finansiering af nødhjælps- og genopretningstiltag efter jordskælvet den 22. marts 2020, der ramte byen Zagreb og regionerne Zagreb og Krapinsko-Zagorska.
            
            
               (2)Ansøgningen blev indsendt inden for perioden på tolv uger efter den første skade forårsaget af katastrofen og indeholder alle de oplysninger, der kræves i henhold til forordningens artikel 4.
            
            
               (3)Jordskælv er en naturkatastrofe og henhører derfor under Solidaritetsfondens anvendelsesområde.
            
            
               (4)De kroatiske myndigheder anslår det samlede direkte skadeomfang til 11 572 586 387 EUR. Dette beløb svarer til 22,9 % af Kroatiens bruttonationalindkomst (BNI), og det overstiger tærskelværdien for større katastrofer for anvendelse af Solidaritetsfonden, som er på 303,3 mio. EUR (0,6 % af Kroatiens BNI i 2020). Der er derfor tale om en "større naturkatastrofe", som således henhører under forordningens anvendelsesområde.
            
            
               (5)Det samlede direkte skadeomfang danner grundlaget for beregning af det finansielle bidrag fra Solidaritetsfonden. Det finansielle bidrag må udelukkende anvendes til påtrængende nødhjælpstiltag som omhandlet i forordningens artikel 3.
            
            
               (6)Kommissionens tjenestegrene har foretaget en grundig gennemgang af ansøgningen på grundlag af forordningen, særlig artikel 2, 3 og 4. Den 17. juli 2020 anmodede Kommissionen Kroatien om supplerende oplysninger om den metode, der er anvendt til at anslå omkostningerne ved udbedring af beboelsesejendomme og uddannelsesfaciliteter. Disse oplysninger blev behørigt indsendt af Kroatien den 28. og 31. juli 2020 og gav Kommissionen mulighed for at afslutte sin vurdering. 
            
            
               
            
               (7)De kroatiske myndigheder redegør i deres ansøgning nærmere for begivenheden og skadeomfanget. Det mest berørte område omfatter byen Zagreb og regionerne Zagreb og Krapinsko-Zagorska, som tæller 1,23 mio. indbyggere, hvoraf 1,18 mio. bor i kommuner og byer, som blev erklæret for katastroferamt område. Jordskælvet, der havde en styrke på 5,5 på Richterskalaen, var det kraftigste, der havde ramt Zagreb siden 1880. 27 mennesker blev såret, og en døde på grund af kvæstelserne.
            
            
               (8)Jordskælvet forårsagede store strukturelle skader på bygningsmassen, navnlig beboelsesejendomme og offentlige bygninger (f.eks. uddannelsesfaciliteter, hospitaler, institutioner). De kroatiske myndigheder vurderede, at 26 000 bygninger blev beskadiget (ca. 5 % alvorligt, 20 % moderat og 74 % let). 30 000 mennesker skønnes at være blevet hjemløse. Den kroatiske regering har til disse ydet tilskud til leje af midlertidige boliger.
            
            
               (9)Jordskælvet har forårsaget stor skade på størstedelen af bygningerne i byen Zagrebs historiske centrum samt enkeltstående ejendomme af kulturel betydning, hovedsagelig kirker, beliggende i storbyområdet og de tilstødende regioner. Et af de to spir på katedralen, Zagrebs mest ikoniske kulturelle seværdighed, er styrtet sammen. Mere end 80 % af hospitalsbygningerne blev direkte påvirket af jordskælvet, og 17 % anslås at være midlertidigt eller permanent ubrugelige. Jordskælvet forvoldte skade på mange uddannelsesfaciliteter. Ifølge den indledende vurdering blev 106 bygninger beregnet til førskoleundervisning, 214 skolebygninger og uddannelsescentre samt 12 skolesovesale beskadiget. Desuden meldte 36 enheder på universitetet i Zagreb om skade på 142 bygninger. 29 videnskabelige institutters bygninger blev også berørt. Nærmere oplysninger om den samlede skade, de tilknyttede omkostninger samt katastrofens socioøkonomiske virkninger findes i den rapport fra 2020 om en hurtig vurdering af skaden og behovene i forbindelse med jordskælvet i Kroatien, som blev udarbejdet af den kroatiske regering med støtte fra Verdensbanken. 
            
            
               (10)Den uafhængige vurdering, som blev foretaget af Kommissionens tjenestegrene, har bekræftet overensstemmelsen med ansøgningen for så vidt angår det berørte område og det samlede antal ramte personer. En særlig analyse af skaderne på offentlige aktiver og beboelsesejendomme har bekræftet skadernes geografiske fordeling og det specifikke antal skader på uddannelsesfaciliteter. De supplerende oplysninger, som Kroatien indsendte efter anmodning fra Kommissionens tjenestegrene, har givet mulighed for en bedre forståelse af årsagerne til de samlede omkostninger, der var angivet i ansøgningen. Anvendelsen af disse omkostninger i forbindelse med Kommissionens metode til omkostningsvurdering, som er udarbejdet af Det Fælles Forskningscenter, resulterede i et samlet direkte skadeomfang svarende til de kroatiske myndigheders skøn.
            
            
               (11)De kroatiske myndigheder vurderede omkostningerne til de nødhjælps- og genopretningstiltag, der er støtteberettigede i henhold til forordningens artikel 3, stk. 2, til 2 270,1 mio. EUR og fremlagde dem opdelt efter type tiltag. Den største andel vedrører omkostninger til genetablering af en funktionsdygtig infrastruktur, navnlig inden for uddannelse og sundhed, samt til midlertidig indkvartering. 
            
            
               (12)De kroatiske myndigheder har bekræftet, at de støtteberettigede omkostninger ikke er dækket af en forsikring.
            
            
               (13)Kroatien anmodede i sin ansøgning af 10. juni 2020 om udbetaling af et forskud i henhold til forordningens artikel 4a. Den 10. august 2020 vedtog Kommissionen gennemførelsesafgørelse C(2020) 5575 om tildeling af et forskud fra Solidaritetsfonden på 88 951 877 EUR, som efterfølgende blev udbetalt til Kroatien.
            
         
         
            
               (14)Hvad angår gennemførelsen af EU-lovgivningen om forebyggelse og styring af katastroferisici, pågår der i øjeblikket ingen traktatbrudsprocedurer. 
            
            
               (15)I artikel 47a i ændringerne til den kroatiske anlægslov, der trådte i kraft den 28. december 2019, fastsættes der en forpligtelse til at vedtage en langsigtet strategi for renovering af den nationale bygningsmasse, herunder politikker og foranstaltninger, der bidrager til at øge beskyttelsen mod risici i forbindelse med jordskælv, der påvirker bygningers levetid.
            
            
               2.2Polen — oversvømmelser i regionen Podkarpackie i juni 2020
            
            
               (1)Republikken Polen (i det følgende benævnt "Polen") indsendte den 24. august 2020 en ansøgning om et bidrag fra Solidaritetsfonden i tilknytning til oversvømmelserne i regionen Podkarpackie i juni 2020.
            
            
               (2)Ansøgningen blev indsendt inden for perioden på tolv uger efter den første skade forårsaget af katastrofen og indeholder alle de oplysninger, der kræves i henhold til forordningens artikel 4.
            
            
               (3)Oversvømmelser forårsaget af nedbør er en naturkatastrofe og henhører derfor under Solidaritetsfondens anvendelsesområde.
            
            
               (4)I ansøgningen blev begivenheden beskrevet som en "regional naturkatastrofe", jf. forordningens artikel 2, stk. 3, der definerer en sådan naturkatastrofe som en naturkatastrofe, der i en region på NUTS 2-niveau i en støtteberettiget stat medfører direkte skade, der overstiger 1,5 % af regionens bruttonationalprodukt (BNP). De polske myndigheder anslår det samlede direkte skadeomfang til 282 851 202 EUR. Den forårsagede skade udgør 1,56 % af BNP i den pågældende NUTS 2-region Podkarpackie og overstiger dermed tærskelværdien på 270 961 950 EUR (1,5 % af det regionale BNP). Ansøgningen fra Polen er derfor berettiget til et bidrag fra Solidaritetsfonden.
            
            
               (5)Det samlede direkte skadeomfang danner grundlaget for beregning af det finansielle bidrag fra Solidaritetsfonden. Det finansielle bidrag må udelukkende anvendes til påtrængende nødhjælpstiltag som omhandlet i forordningens artikel 3.
            
            
               (6)Polen anmodede ikke om udbetaling af forskud.
            
            
               (7)Kommissionens tjenestegrene har foretaget en grundig gennemgang af ansøgningen på grundlag af forordningen, særlig artikel 2, 3 og 4. Den 3. september 2020 anmodede Kommissionen Polen om supplerende oplysninger i form af en mere detaljeret opdeling af de typer skader (underposter), der er medtaget under skader på virksomheder, landbrug og skovbrug. Disse oplysninger blev behørigt indsendt af Polen den 7. september 2020 og gav Kommissionen mulighed for at afslutte sin vurdering. 
            
            
               
            
               (8)I ansøgningen redegøres der nærmere for begivenheden og skadeomfanget. De meteorologiske begivenheder i form af voldsomme fronter med vindstød og kraftige regnskyl gjorde sig gældende i hele regionen Podkarpackie mellem den 7. juni 2020 og den 29. juni 2020. De deraf følgende pludselige oversvømmelser ramte hovedsagelig den sydlige, sydvestlige, sydøstlige og centrale del af regionen. På grund af kraftige regnskyl steg vandstanden i små vandløb og bifloder til de største floder hastigt og løb over deres bredder, hvilket førte til pludselige oversvømmelser af mere end 2 000 beboelses- og landbrugsejendomme samt offentlige forsyningsværker. I denne periode omfattede det offentlige og det frivillige brandvæsens beredskabsindsats hjælp i sammenlagt 4 569 situationer i forbindelse med forstærkning og forhøjelse af flodbredder, evakuering af mennesker (over 400 mennesker blev evakueret) og ejendom, oppumpning af vand fra bygninger, dræning af veje og rydning af væltede træer og afknækkede grene. I alt mistede omkring 4 300 personer midlertidigt adgangen til elektricitet.
            
            
               (9)På grund af oversvømmelserne blev omkring 251 km regulerede og uregulerede vandløb ødelagt eller beskadiget. Oversvømmelserne forårsagede skader på netinfrastrukturen og på virksomheder, der opererer i det berørte område. Mange produktionssteder, oplagringshaller og maskiner og meget udstyr blev ødelagt eller ført med af vandet. Over 2 000 landmænd havde desuden store skader med et berørt afgrødeareal på ca. 9 000 hektar og mange beskadigede landbrugsbygninger og -maskiner. 
            
            
               (10)De polske myndigheder vurderede omkostningerne til de nødhjælps- og genopretningstiltag, der er støtteberettigede i henhold til forordningens artikel 3, stk. 2, til 216 180 849 EUR og fremlagde dem opdelt efter type tiltag. Den største andel vedrører omkostninger til genetablering af en funktionsdygtig transportinfrastruktur, sikring af forebyggende infrastruktur og omgående genopretning af de berørte naturområder for at undgå de umiddelbare virkninger af jorderosion. 
            
            
               (11)De polske myndigheder har bekræftet, at de støtteberettigede omkostninger ikke er dækket af en forsikring. 
            
            
               (12)Hvad angår gennemførelsen af EU-lovgivningen om forebyggelse og styring af katastroferisici, pågår der i øjeblikket ingen traktatbrudsprocedurer.
            
            
               2.3Kroatien, Tyskland, Grækenland, Ungarn, Irland, Portugal og Spanien — en større folkesundhedskrise forårsaget af covid-19-pandemien i begyndelsen af 2020
            
            
               I december 2019 blev en lungebetændelsesepidemi af ukendt oprindelse indberettet til WHO fra Wuhan, Kina. Senere blev den identificeret som en ny stamme af coronavirus, der ikke tidligere har været kendt hos mennesker — coronavirussygdom 2019 (covid-19) — en smitsom sygdom forårsaget af "severe acute respiratory syndrome coronavirus 2" (sars-CoV-2). Befolkningen har ingen immunitet over for det nyligt opståede virus. Virusset spredes fra person til person gennem dråbeinfektion, og det medfører forholdsvis hurtigt mange tilfælde af først og fremmest luftvejssymptomer. Den 30. januar 2020 erklærede WHO den nye coronavirusepidemi for en epidemi af international karakter. 
            
            
               I 2020 blev forordningen ændret som en del af investeringsinitiativet som reaktion på coronavirusset for at gøre det muligt at gennemføre omfattende EU-foranstaltninger som reaktion på større folkesundhedskriser ved at lade større folkesundhedskriser være omfattet af anvendelsesområdet for EU's solidaritetsprincip
                  3
               . 
            
            
               Efterfølgende har Kommissionen inden fristens udløb den 24. juni 2020 modtaget 22 ansøgninger om et finansielt bidrag fra Solidaritetsfonden i forbindelse med den større folkesundhedskrise forårsaget af covid-19-pandemien i begyndelsen af 2020. 
            
         
         
            
               (1)I alt har 19 EU-medlemsstater (Østrig, Belgien, Kroatien, Tjekkiet, Estland, Frankrig, Tyskland, Grækenland, Ungarn, Irland, Italien, Letland, Litauen, Luxembourg, Polen, Portugal, Rumænien, Slovenien og Spanien) og tre tiltrædelseslande (Albanien, Montenegro og Serbien) anmodet om bistand. 
            
            
               (2)Syv EU-medlemsstater har i deres ansøgninger anmodet om udbetaling af forskud vedrørende det forventede bidrag fra Solidaritetsfonden (Kroatien, Tyskland, Grækenland, Ungarn, Irland, Portugal og Spanien). I henhold til forordningen har kun medlemsstater mulighed for at anmode om forskud under Solidaritetsfonden.
            
            
               (3)Covid-19-pandemien er en større folkesundhedskrise og henhører derfor under Solidaritetsfondens anvendelsesområde.
            
            
               (4)Kommissionens tjenestegrene har foretaget en foreløbig vurdering af de ansøgninger, der er modtaget fra de syv ovennævnte medlemsstater, og konkluderet, at betingelserne for udbetaling af et forskud fra Solidaritetsfonden er opfyldt for alle syv ansøgninger.
            
            
               (5)I henhold til forordningens artikel 4a, stk. 2, kan der udbetales et forskud på højst 25 % af det forventede finansielle bidrag, dog under ingen omstændigheder mere end 100 mio. EUR. Da de bevillinger til udbetaling af forskud fra Solidaritetsfonden, der oprindeligt var til rådighed på budgettet for 2020, allerede er fuldt udnyttet, foreslår Kommissionen at de nødvendige supplerende midler afsættes inden for det årlige loft, der er fastsat for Solidaritetsfonden.
            
            
               (6)På grundlag af den foreløbige vurdering har Kommissionens tjenestegrene opgjort de samlede, foreløbigt godkendte udgifter for Kroatien, Tyskland, Grækenland, Ungarn, Irland, Portugal og Spanien alene med det formål at fastsætte forskuddet. Ikkestøtteberettigede udgifter blev fratrukket det samlede beløb. Udbetalingen af forskuddet foregriber ikke resultaterne af den samlede vurdering, der foretages af Kommissionens tjenestegrene.
            
            
               (7)Forskuddet bør tages i betragtning, inden den resterende del af bidragssaldoen udbetales til modtagerstaten.
            
            
               (8)Kommissionen forventes at inddrive uretmæssigt udbetalte forskud.
            
            
               (9)Modtagerstaten er ansvarlig for at udvælge de enkelte tiltag og gennemføre forskuddet vedrørende bidraget fra Solidaritetsfonden i overensstemmelse med forordningens artikel 3, artikel 5, stk. 3, og artikel 6.
            
            
               Det kan konkluderes, at betingelserne for at udbetale et forskud til Kroatien, Tyskland, Grækenland, Ungarn, Irland, Portugal og Spanien er opfyldt for alle syv ansøgninger om et finansielt bidrag fra Solidaritetsfonden i forbindelse med den større folkesundhedskrise forårsaget af covid-19-pandemien i begyndelsen af 2020.
            
            
               2.4Konklusion
            
            
               Af ovennævnte årsager opfylder de katastrofer, der er omhandlet i de ansøgninger, som Kroatien og Polen har indsendt, samt de syv ansøgninger i forbindelse med covid-19-pandemien de betingelser, der er fastsat i forordningen.
            
            
               
            
               3.Finansiering med bevillinger fra Solidaritetsfonden for 2020
            
            
               Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  4
                (herefter "FFR-forordningen"), særlig artikel 10, giver mulighed for at anvende Solidaritetsfonden inden for et årligt loft på 500 000 000 EUR (i 2011-priser). I punkt 11 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  5
                fastsættes betingelserne for anvendelse af Solidaritetsfonden.
            
            
               Eftersom solidaritet var den helt afgørende begrundelse for at oprette Solidaritetsfonden, er Kommissionen af den opfattelse, at støtten bør være progressiv. Det betyder, at den del af skaderne, der overstiger tærskelværdien for anvendelse af Solidaritetsfonden i forbindelse med "større naturkatastrofer" (dvs. 0,6 % af BNI eller 3 mia. EUR i 2011-priser, alt efter hvilket beløb der er lavest), ifølge tidligere praksis bør medføre en højere støtteintensitet end skader op til tærskelværdien. De satser, der hidtil er blevet anvendt til beregning af tildelingerne ved større katastrofer, er 2,5 % af det samlede direkte skadeomfang under tærskelværdien og 6 % for skader over tærskelværdien. For regionale katastrofer og katastrofer, der godkendes i henhold til "nabostatsbestemmelsen", er satsen 2,5 %.
            
            
               Bidraget må ikke overstige de anslåede samlede omkostninger til de støtteberettigede tiltag. Metoden til beregning af støtten fra Solidaritetsfonden blev fastsat i Solidaritetsfondens årsberetning for 2002-2003 og accepteret af Rådet og Europa-Parlamentet.
            
            
               På grundlag af ansøgningerne fra Kroatien og Polen er beregningen af det finansielle bidrag fra Solidaritetsfonden, baseret på det vurderede samlede direkte skadeomfang, opgjort som følger:
            
            
            
                     
                        Medlemsstater
                     
                  
                  
                     
                        Klassificering af katastrofen
                     
                  
                  
                     
                        Samlet direkte skadeomfang
                     
                     
                     
                     
                        (mio. EUR)
                     
                  
                  
                     
                        Anvendt tærskel for regionale katastrofer 
                        [1,5 % af BNP/ 
                        1 % af BNP for regioner i den yderste periferi] 
                           
                        (mio. EUR)
                     
                  
                  
                     
                        Tærskelværdi for større katastrofer
                     
                     
                     
                     
                        (mio. EUR)
                     
                  
                  
                     
                        2,5 % af den direkte skade op til tærskelværdien
                     
                     
                     
                        (EUR)
                     
                  
                  
                     
                        6 % af den direkte skade over tærskelværdien
                     
                     
                     
                        (EUR)
                     
                  
                  
                     
                        Samlet foreslået støttebeløb
                     
                     
                        (EUR)
                     
                  
                  
                     
                        Udbetalte forskud
                     
                     
                     
                     
                        (EUR)
                     
                  
               
                     
                        KROATIEN
                     
                  
                  
                     
                        Større
                     
                     
                        (artikel 2, stk. 2)
                     
                  
                  
                     
                        11 572,586
                     
                  
                  
                     
                        —
                     
                  
                  
                     
                        303 276
                     
                  
                  
                     
                        7 581 900
                     
                  
                  
                     
                        676 158 623
                     
                  
                  
                     
                        683 740 523
                     
                  
                  
                     
                        88 951 877
                     
                  
               
                     
                        POLEN
                     
                  
                  
                     
                        Regional
                     
                     
                        (artikel 2, stk. 3)
                     
                  
                  
                     
                        282 851
                     
                  
                  
                     
                        270 962
                     
                  
                  
                     
                        —
                     
                  
                  
                     
                        7 071 280
                     
                  
                  
                     
                        —
                     
                  
                  
                     
                        7 071 280
                     
                  
                  
                     
                  
               
                     
                        I ALT
                     
                  
                  
                     
                  
                  
                     
                  
                  
                     
                        690 811 803 
                     
                  
                  
                     
                  
               
         
            
            
               I tilfælde af større folkesundhedskriser vil Kommissionen anvende den samme metode til bestemmelse af støttebeløb som ved naturkatastrofer. Derfor modtager et land 2,5 % af de samlede støtteberettigede offentlige beredskabsudgifter op til den landespecifikke tærskel for større sundhedskriser samt 6 % af den del af de offentlige udgifter, der overstiger tærsklen. Hvis denne beregning fører til et samlet beløb for alle lande, der overskrider de disponible budgetbevillinger, nedsættes beløbene pr. land forholdsmæssigt.
            
            
               
            
               På grundlag af en foreløbig vurdering af ansøgningerne fra de syv lande, der har anmodet om et forskud, har Kommissionen opgjort de samlede, foreløbigt godkendte udgifter for Kroatien, Tyskland, Grækenland, Ungarn, Irland, Portugal og Spanien i forbindelse med covid-19-sundhedskrisen alene med det formål at fastsætte forskuddet som følger:
            
            
            
                     
                        Ansøgerens land
                     
                  
                  
                     
                        Samlede anmeldte offentlige direkte udgifter 
                        (EUR)
                     
                  
                  
                     
                        Samlede udgifter, som Kommissionen foreløbig har godkendt
                     
                     
                        (EUR)
                     
                  
                  
                     
                        Anvendt tærskel for større sundhedskriser
                     
                     
                        (mio. EUR)
                     
                  
                  
                     
                        2,5 % af den direkte skade op til tærsklen for større folkesundhedskriser 
                        (EUR)
                     
                  
                  
                     
                        6 % af den direkte skade over tærsklen for større folkesundhedskriser 
                        (EUR)
                     
                  
                  
                     
                        Muligt støttebeløb
                     
                     
                        (EUR)
                     
                  
                  
                     
                        Forskudsudbetaling på 25 %
                     
                     
                        (EUR)
                     
                  
               
                     
                        Kroatien 
                     
                     
                  
                  
                     
                        658 771 839
                     
                  
                  
                     
                        652 607 470 
                     
                  
                  
                     
                        151 638
                     
                  
                  
                     
                        3 790 950
                     
                  
                  
                     
                        30 058 168
                     
                  
                  
                     
                        33 849 118
                     
                  
                  
                     
                        8 462 280
                     
                  
               
                     
                        Tyskland 
                     
                     
                  
                  
                     
                        2 079 000 000
                     
                  
                  
                     
                        2 079 000 000
                     
                  
                  
                     
                        1 792,639
                     
                  
                  
                     
                        44 815 975
                     
                  
                  
                     
                        17 181 660
                     
                  
                  
                     
                        61 997 635
                     
                  
                  
                     
                        15 499 409
                     
                  
               
                     
                        Grækenland 
                     
                     
                  
                  
                     
                        623 925 000
                     
                  
                  
                     
                        623 925 000
                     
                  
                  
                     
                        551 220
                     
                  
                  
                     
                        13 780 500
                     
                  
                  
                     
                        4 362 300
                     
                  
                  
                     
                        18 142 800
                     
                  
                  
                     
                        4 535 700
                     
                  
               
                     
                        Ungarn 
                     
                     
                  
                  
                     
                        1 997 208 000
                     
                  
                  
                     
                        1 997 208 000
                     
                  
                  
                     
                        385 263
                     
                  
                  
                     
                        9 631 575
                     
                  
                  
                     
                        93 944 140
                     
                  
                  
                     
                        106 348 275
                     
                  
                  
                     
                        26 587 069
                     
                  
               
                     
                        Irland 
                     
                     
                  
                  
                     
                        1 997 000 000
                     
                  
                  
                     
                        1 997 000 000
                     
                  
                  
                     
                        762 921
                     
                  
                  
                     
                        19 073 025
                     
                  
                  
                     
                        74 044 740
                     
                  
                  
                     
                        93 117 765
                     
                  
                  
                     
                        23 279 441
                     
                  
               
                     
                        Portugal 
                     
                     
                  
                  
                     
                        3 470 870 000
                     
                  
                  
                     
                        2 850 870 000
                     
                  
                  
                     
                        598 233
                     
                  
                  
                     
                        14 955 825
                     
                  
                  
                     
                        103 198 020 
                     
                  
                  
                     
                        150 114 045
                     
                  
                  
                     
                        37 528 511
                     
                  
               
                     
                        Spanien 
                     
                     
                  
                  
                     
                        15 750 543 061
                     
                  
                  
                     
                        2 168 667 388
                     
                  
                  
                     
                        1 792,639
                     
                  
                  
                     
                        44 815 975
                     
                  
                  
                     
                        22 561 703
                     
                  
                  
                     
                        67 377 678
                     
                  
                  
                     
                        16 844 420
                     
                  
               
                     
                        I ALT
                     
                  
                  
                     
                        132 736 830
                     
                  
               
            
               Den årlige bevilling til Solidaritetsfonden i 2020 er på 597 546 284 EUR (dvs. 500 mio. EUR i 2011-priser). Desuden var et beløb på 552 977 761 EUR af 2019-bevillingen ikke udnyttet ved årets udgang og blev fremført til 2020.
            
            
               I henhold til FFR-forordningens artikel 10, stk. 1
                  6
               , skal 25 % af de oprindelige bevillinger for 2020 (149 386 571 EUR) tilbageholdes indtil den 1. oktober 2020, men stilles til rådighed fra denne dato. Det maksimale beløb, der er til rådighed under Solidaritetsfonden, er således på 1 150 524 045 EUR for hele året 2020.
            
            
               Efter en tidligere afgørelse om anvendelse i 2020 er Solidaritetsfonden allerede blevet anvendt
                  7
                i forbindelse med følgende fire ansøgninger, hvilket reducerer de samlede disponible midler for det resterende år:
            
            
                     
                        Katastrofe
                     
                  
                  
                     
                        Samlet foreslået støttebeløb 
                        (EUR)
                     
                  
               
                     
                        PORTUGAL — orkanen Lorenzo 2019 (regional katastrofe)
                     
                  
                  
                     
                        8 212 697
                     
                  
               
                     
                        SPANIEN — ekstreme vejrbegivenheder DANA 2019 (regional katastrofe)
                     
                  
                  
                     
                        56 743 358
                     
                  
               
                     
                        ITALIEN — alvorlige vejrbegivenheder 2019 (større katastrofe)
                     
                  
                  
                     
                        211 707 982
                     
                  
               
                     
                        ØSTRIG — alvorlige vejrbegivenheder 2019 (katastrofe i nabostat)
                     
                  
                  
                     
                        2 329 777
                     
                  
               
                     
                        I ALT
                     
                  
                  
                     
                        278 993 814 
                     
                  
               
               Derfor er det maksimale beløb, der på nuværende tidspunkt af 2020 er til rådighed under Solidaritetsfonden, på 871 530 231 EUR, hvilket er nok til at dække behovene under denne afgørelse om anvendelse, jf. ovenfor (823 548 633 EUR, hvoraf 683 740 523 EUR vedrører jordskælvet i Kroatien, 7 071 280 EUR vedrører oversvømmelserne i Polen og 132 736 830 EUR udgør udbetaling af forskud vedrørende ansøgninger i forbindelse med covid-19)
                  8
               .
            
            
                     
                        Beløb, der på nuværende tidspunkt er til rådighed under Solidaritetsfonden:
                     
                  
                  
                     
                         
                     
                  
               
                     
                        Årlig bevilling for 2020
                     
                  
                  
                     
                         597 546 284 EUR
                     
                  
               
                     
                        Plus den uudnyttede del af bevillingen for 2019, der blev fremført til 2020
                     
                  
                  
                     
                        +552 977 761 EUR
                     
                  
               
                     
                        [Tilbageholdelse af 25 % af bevillingen for 2020 frem til den 1. oktober 2020]
                     
                  
                  
                     
                        [149 386 571 EUR]
                     
                  
               
                     
                        Minus det samlede støttebeløb, der foreslås anvendt for Portugal (orkanen Lorenzo), Spanien (ekstreme vejrbegivenheder, DANA (Depresión Aislada en Niveles Altos), i 2019), Italien (alvorlige vejrbegivenheder i 2019) og Østrig (alvorlige vejrbegivenheder i 2019)
                     
                  
                  
                     
                        – 278 993 814 EUR 
                     
                  
               
                     
                        Beløb til rådighed januar-september 2020 
                     
                  
                  
                     
                        722 143 660 EUR
                     
                  
               
                     
                        Maksimalt beløb, der på nuværende tidspunkt er til rådighed 
                     
                  
                  
                     
                        871 530 231 EUR
                     
                  
               
                     
                        Samlet beløb, der foreslås anvendt for Kroatien og Polen og til covid-19-forskud
                     
                  
                  
                     
                        – 823 548 633 EUR
                     
                  
               
                     
                        Resterende beløb til rådighed indtil 31.12.2020
                     
                  
                  
                     
                        47 981 598 EUR
                     
                  
               
               2020/0299 (BUD)
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om anvendelse af Den Europæiske Unions Solidaritetsfond med henblik på at yde bistand til Kroatien og Polen i forbindelse med en naturkatastrofe og til udbetaling af forskud til Kroatien, Tyskland, Grækenland, Ungarn, Irland, Portugal og Spanien i forbindelse med en folkesundhedskrise
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond
                  9
               , særlig artikel 4, stk. 3,
            
         
         
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  10
               , særlig punkt 11,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Unions Solidaritetsfond ("fonden") har til formål at gøre det muligt for Unionen at reagere hurtigt, effektivt og smidigt på katastrofesituationer for at udvise solidaritet med befolkningen i regioner, der rammes af større eller regionale naturkatastrofer eller større folkesundhedskriser.
            
            
               (2)Fonden må ikke overstige et årligt beløb på 500 000 000 EUR (i 2011-priser), jf. artikel 10 i Rådets forordning (EU, Euratom) nr. 1311/2013
                  11
               .
            
            
               (3)Den 10. juni 2020 indsendte Kroatien en ansøgning om anvendelse af fonden efter jordskælvet i marts 2020, der ramte byen Zagreb og regionerne Zagreb og Krapinsko-Zagorska.
            
            
               (4)Den 24. august 2020 indsendte Polen en ansøgning om anvendelse af fonden efter oversvømmelserne i regionen Podkarpackie i juni 2020.
            
            
               (5)Frem til den 24. juni 2020 indsendte Kroatien, Tyskland, Grækenland, Ungarn, Irland, Portugal og Spanien ansøgninger om anvendelse af fonden i forbindelse med den større folkesundhedskrise forårsaget af covid-19-pandemien i begyndelsen af 2020. I deres ansøgninger anmodede alle syv medlemsstater om udbetaling af forskud vedrørende det forventede bidrag fra fonden. 
            
            
               (6)Ansøgningerne fra Kroatien og Polen i forbindelse med naturkatastroferne opfylder betingelserne for et finansielt bidrag fra fonden, jf. artikel 4 i forordning (EF) nr. 2012/2002.
            
            
               (7)Fonden bør derfor anvendes til at yde et finansielt bidrag til Kroatien og Polen.
            
            
               (8)For at sikre, at der er tilstrækkelige budgetmidler til rådighed i Den Europæiske Unions almindelige budget for 2020, bør fonden anvendes til udbetaling af forskud til Kroatien, Tyskland, Grækenland, Ungarn, Irland, Portugal og Spanien i forbindelse med den større folkesundhedskrise. 
            
            
               (9)For at minimere den tid, det tager at anvende fonden, bør denne afgørelse anvendes fra datoen for dens vedtagelse —
            
            
               VEDTAGET DENNE AFGØRELSE:
            
            
               Artikel 1
            
            
               Inden for rammerne af Den Europæiske Unions almindelige budget for regnskabsåret 2020 stilles der følgende beløb til rådighed i forpligtelses- og betalingsbevillinger fra Den Europæiske Unions Solidaritetsfond i forbindelse med naturkatastrofer:
            
            
               a) et beløb på 683 740 523 EUR til Kroatien
            
            
               b) et beløb på 7 071 280 EUR til Polen.
            
            
               Artikel 2
            
            
               Inden for rammerne af Den Europæiske Unions almindelige budget for regnskabsåret 2020 stilles der følgende beløb til rådighed i forpligtelses- og betalingsbevillinger fra Den Europæiske Unions Solidaritetsfond til udbetaling af forskud i forbindelse med en større folkesundhedskrise:
            
            
               a) et beløb på 8 462 280 EUR til Kroatien
            
         
         
            
               b) et beløb på 15 499 409 EUR til Tyskland
            
            
               c) et beløb på 4 535 700 EUR til Grækenland
            
            
               d) et beløb på 26 587 069 EUR til Ungarn
            
            
               e) et beløb på 23 279 441 EUR til Irland
            
            
               f) et beløb på 37 528 511 EUR til Portugal
            
            
               g) et beløb på 16 844 420 EUR til Spanien.
            
            
               Artikel 3
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
               Den anvendes fra … [datoen for dens vedtagelse]
                  12***.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
            
         
         
            
                  
                     (1)
                  
                        EFT L 311 af 14.11.2002, s. 3.
               
               
                  
                     (2)
                  
                        COM(2020) 961 af 9.10.2020.
               
               
                  
                     (3)
                  
                        Europa-Parlamentets og Rådets forordning (EU) 2020/461 af 30. marts 2020.
               
               
                  
                     (4)
                  
                        EUT L 347 af 20.12.2013, s. 884.
               
               
                  
                     (5)
                  
                        EUT C 373 af 20.12.2013, s. 1.
               
               
                  
                     (6)
                  
                        Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020.
               
               
                  
                     (7)
                  
                        Europa-Parlamentets og Rådets afgørelse (EU) 2020/1076 af 18. juni 2020 om anvendelse af Den Europæiske Unions Solidaritetsfond med henblik på at yde bistand til Portugal, Spanien, Italien og Østrig. Konsekvenserne af denne afgørelse for budgettet blev medtaget i ændringsbudget nr. 4/2020, der blev vedtaget samme dag.
               
               
                  
                     (8)
                  
                        Det resterende beløb på 47 981 598 EUR vil ikke blive udnyttet i 2020, og de tilknyttede forpligtelsesbevillinger vil blive fremført til 2021.
               
               
                  
                     (9)
                  
                        EFT L 311 af 14.11.2002, s. 3.
               
               
                  
                     (10)
                  
                        EUT C 373 af 20.12.2013, s. 1.
               
               
                  
                     (11)
                  
                        Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (12)
                  ** Datoen indsættes af Parlamentet inden offentliggørelsen i EUT.